พิกัด????:  ร้านอยู่ชั้น 4 ห้างสแควร์วัน  หน้าร้านหันไปโรงแรมโนโวเทล  ขึ้นบันไดเลื่อนจากทางเชื่อมรถไฟฟ้ามา  น่าจะเห็นค่ะ

บรรยากาศ : ร้านตกแต่งแบบน่ารักๆ  เป็นเมืองหิมะเล็กๆ  หน้าร้าน และหลังร้าน จะมีหิมะตกอยู่ให้นั่งเล่น แชะรูป  เก๋ไก๋ดีค่ะ  โต๊ะอาจจะแน่นๆ ไปซักนิดแต่เดินได้ไม่เบียดมาก 

เมนู ????: เมนูมีทั้งของหวานและเครื่องดื่ม เช่นเคย  เรามีเป้าหมาย คือ บิงซู!!! ที่นี่มีให้เลือกหลายแบบ  แตกต่างจากร้านอื่นๆ  เช่น  ชาเขียว  ชอคโกแลต แต่เพิ่งมาหนแรก  เลยได้ลิ้มแค่ 1 เมนูนะคะ ทุกเมนูมีไซส์เดียว  ต้องรวบรวมสมาชิกมานั่งทานกัน  คนเดียวน่าจะเกินกระเพาะค่ะ ????????
  >> milk blueberry cheese bingsu (280.-) เป็นน้ำแข็งใสเนื้อนุ่ม (อาจจะแน่นกว่าของฮอลลี่) โปะด้วยบลูเบอรี่เม็ดอ้วนๆ  ชีสเค้ก  ราดซอสบลูเบอรี่อมเปรี้ยวอมหวาน  แถมท๊อปด้วยไอศครีมเนื้อนุ่ม  ส่วนตัวชอบนะคะ  ทานลงไปด้านล่างยังมีชีสเค้กอยู่ก้นถ้วยอีกด้วย  คุ้มค่ากะน้ำหนักเลยค่ะ 555

บริการ : ร้านนี้เน้นบริการตัวเองนะคะ  เดินไปสั่ง เดินไปรับ  น้ำก็เดินไปตักเอง (น้ำเปล่าฟรี) แต่พนักงานส่วนของต้อนรับ เอาใจใส่ดีนะคะ  มาถามไถ่  หาโต๊ะให้นั่ง (คนเยอะทีเดียว)